CELEX: 62014CN0450
Language: mt
Date: 2014-09-26 00:00:00
Title: Kawża C-450/14 P: Appell ippreżentat fis-26 ta’ Settembru 2014 minn Kinonia tis Pliroforias Anikhti stis Eidikes Anagkes – Isotis mis-sentenza mogħtija mill-Qorti Ġenerali (L-Ewwel Awla) fis-16 ta’ Lulju 2014 fil-Kawża T-59/11, Isotis vs Il-Kummissjoni

10.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 395/29
            
         
      Appell ippreżentat fis-26 ta’ Settembru 2014 minn Kinonia tis Pliroforias Anikhti stis Eidikes Anagkes – Isotis mis-sentenza mogħtija mill-Qorti Ġenerali (L-Ewwel Awla) fis-16 ta’ Lulju 2014 fil-Kawża T-59/11, Isotis vs Il-Kummissjoni
      (Kawża C-450/14 P)
      (2014/C 395/34)
      Lingwa tal-kawża: il-Grieg
      
         Partijiet
      
      
         Appellanti: Kinonia tis Pliroforias Anikhti stis Eidikes Anagkes – Isotis (rappreżentant: S. Skliris, avukat)
      
         Parti oħra fil-proċedura: Il-Kummissjoni Ewropea
      
         Talbiet
      
      
                  —
               
               
                  tannulla s-sentenza tal-Qorti Ġenerali tal-Unjoni Ewropea, tas-16 ta’ Lulju 2014, fil-Kawża T-59/11, Kinonia tis Pliroforias Anikhti stis Eidikes Anagkes – Isotis vs Il-Kummissjoni Ewropea, kollha kemm hi;
               
            
                  —
               
               
                  tilqa’ r-rikors tal-kumpannija rikorrenti kollu kemm hu;
               
            
                  —
               
               
                  tiċħad il-kontrotalba tal-Kummissjoni kollha kemm hi;
               
            
                  —
               
               
                  tikkundanna lill-Kummissjoni għall-ispejjeż tal-appellanti.
               
            
         Aggravji u argumenti prinċipali
      
      
                  1.
               
               
                  Applikazzjoni żbaljata tal-Artikolu 1315 tal-Kodiċi Ċivili Belġjan dwar l-allokazzjoni tal-oneru tal-prova
                  
                              —
                           
                           
                              Iċ-ċaħda tar-rikors ma tfissirx awtomatikament li ngħatat prova tal-fondatezza tal-kontrotalba. Fil-kontrotalba, l-oneru tal-prova kien fuq il-Kummissjoni.
                           
                        
            
                  2.
               
               
                  Motivazzjoni difettuża dwar il-fondatezza tal-kontrotalba
                  
                              —
                           
                           
                              Nuqqas ta’ motivazzjoni tal-affermazzjoni tal-fondatezza tal-kontrotalba tal-Kummissjoni.
                           
                        
                              —
                           
                           
                              Kontradizzjoni fil-motivi minħabba t-teħid inkunsiderazzjoni bħala l-unika prova r-rapport ta’ awditu li kien ikkontestat u li kien jikkostitwixxi l-fatt li kellha tingħata prova tiegħu.
                           
                        
            
                  3.
               
               
                  Żball ta’ liġi minħabba n-nuqqas ta’ applikazzjoni tal-istandards internazzjonali tal-awditu
                  
                              —
                           
                           
                              Nuqqas ta’ applikazzjoni tal-istandards internazzjonali tal-awditu bi ksur tal-leġiżlazzjoni nazzjonali tal-kontabbiltà u bi ksur tal-obbligu li l-kuntratti kontenzjużi jiġu interpretati skont ir-rieda komuni tal-partijiet (Artikolu 1156 tal-Kodiċi Ċivili Belġjan) u skont il-prinċipju ta’ bona fides (it-tielet paragrafu tal-Artikolu 1134 tal-Kodiċi Ċivili Belġjan).
                           
                        
            
                  4.
               
               
                  Interpretazzjoni żbaljata tal-prinċipju ta’ opportunitajiet ugwali għall-partijiet
                  
                              —
                           
                           
                              Il-prinċipju ta’ ugwaljanza bejn il-partijiet ma huwiex l-istess bħall-prinċipju ta’ kontradittorju.
                           
                        
            
                  5.
               
               
                  Interpretazzjoni u applikazzjoni żbaljati tal-prinċipju ta’ bona fides u ksur tad-drittijiet tad-difiża minħabba l-lingwa tal-kawża
                  
                              —
                           
                           
                              L-interpretazzjoni korretta tal-prinċipju ta’ bona fides teħtieġ li l-istipulazzjoni kuntrattwali tiġi interpretata skont il-Karta tad-Drittijiet Fundamentali tal-Unjoni Ewropea u skont il-prinċipju fundamentali tal-Unjoni Ewropea dwar ir-rispett tad-drittijiet tad-difiża.
                           
                        
            
                  6.
               
               
                  Interpretazzjoni żbaljata tal-kliem tal-kuntratti kontenzjużi, applikazzjoni żbaljata tad-dritt Elleniku u assenza ta’ teħid inkunsiderazzjoni ta’ allegazzjoni fuq il-mertu
                  
                              —
                           
                           
                              Skont l-Artikolu II 19.1 tal-kuntratti FP6, l-Artikolu II.16 tal-kuntratti e-Ten u l-Artikolu II 20.1 tal-kuntratti CIP, il-verifiki kellhom jirrigwardaw biss l-ispejjeż u d-dħulijiet relatati mat-twettiq tal-proġetti kontenzjużi u mhux tal-entrati l-oħra.
                           
                        
                              —
                           
                           
                              Ksur tal-prinċipju, stabbilit bil-ġurisprudenza, li fid-dritt tal-kontabbiltà u fiskali Elleniku s-snin finanzjarji huma indipendenti.
                           
                        
                              —
                           
                           
                              Nuqqas ta’ teħid inkunsiderazzjoni u assenza ta’ evalwazzjoni mill-Qorti Ġenerali tal-motiv fuq il-mertu mqajjem mir-rikorrenti fil-punti 61 sa 64 tar-rikors.
                           
                        
            
                  7.
               
               
                  Interpretazzjoni żbaljata tal-kliem tal-kuntratti kontenzjużi, nuqqas ta’ teħid inkundsiderazzjoni ta’ motiv fuq il-mertu u żnaturament tas-sens ċar tad-dokumenti
                  
                              —
                           
                           
                              Interpretazzjoni u applikazzjoni żbaljati tal-frażi “rendikont ġenerali tal-kontijiet” (overall statement of accounts), bi ksur tal-bona fides u tad-dritt Elleniku, u tal-klawżola “dħulijiet” (receipts) bi ksur tal-kliem espress tal-kuntratti.
                           
                        
                              —
                           
                           
                              Nuqqas ta’ teħid inkunsiderazzjoni u assenza ta’ evalwazzjoni mill-Qorti Ġenerali, tal-motiv fuq il-mertu mqajjem mir-rikorrenti dwar ir-reġistrazzjoni tal-ħlas bil-quddiem għall-proġett Access e-Gov fil-kotba tagħha qabel it-tmiem tal-verifika fuq il-post.
                           
                        
                              —
                           
                           
                              Żnaturament tal-Annessi A3, A6, A9, A11, A14 u A17 tar-rikors.
                           
                        
            
                  8.
               
               
                  Nuqqas ta’ motivazzjoni, ksur tad-dritt applikabbli għall-kuntratti kontenzjużi u żnaturament tas-sens ċar ta’ dokument
                  
                              —
                           
                           
                              Nuqqas ta’ motivazzjoni (punti 127, 129) u kontradizzjoni fil-motivi (punti 128, 129).
                           
                        
                              —
                           
                           
                              Ksur tal-prinċipju ta’ bona fides, tal-istandards internazzjonali tal-awditu u tal-leġiżlazzjoni Ellenika tal-kontabbiltà (punt 127).
                           
                        
                              —
                           
                           
                              Żnaturament tas-sens ċar tal-Anness B101 prodott mill-Kummissjoni.
                           
                        
            
                  9.
               
               
                  Teħid inkunsiderazzjoni ta’ motiv mhux imqajjem u assenza ta’ teħid inkunsiderazzjoni ta’ motiv imqajjem
                  
                              —
                           
                           
                              Teħid inkunsiderazzjoni ta’ motiv li r-rikorrenti ma qajmitx (punt 165) u assenza ta’ evalwazzjoni mill-Qorti Ġenerali tal-motivi kuntrarji li hija ressqet (punti 88, 89, 91 tar-rikors).